ອິນໂດເນເຊຍ ຕຽມຍົກຍ້າຍ ປະຊາຊົນຂອງຕົນ ອອກຈາກ ເຢເມນ
ອິນໂດເນເຊຍ ກຳລັງຕຽມຍົກຍ້າຍ ປະຊາຊົນຂອງຕົນ ທີ່ປະກອບດ້ວຍບັນດານັກສຶກສາ ແລະພວກແຮງງານ ອອກຈາກ ປະເທດເຢເມນ ເນືຶ່ອງຈາກຄວາມບໍ່ສະຫງົບ.
ໃນຂະນະດຽວກັນ ອິນໂດເນເຊຍ ກ່າວວ່າ ຕົນໄດ້ຕັດສິນໃຈທີ່ ຈະຍົກຍ້າຍປະຊາຊົນຂອງຕົນທັງໝົດ ອອກຈາກປະເທດເຢ ເມນ ເພາະວ່າສະຖານະການກຳລັງຊຸດໂຊມລົງ ຢູ່ປະເທດຕາ ເວັນອອກກາງດັ່ງກ່າວ ທ່ານ Tedjo Edhi Purdijano ລັດຖະມົນຕີປະສານງານ ດ້ານ ການເມືອງ ກົດໝາຍ ແລະຄວາມປອດໄພ ກ່າວຕໍ່ບັນດານັກ ຂ່າວໃນວັນຈັນວານນີ້ ຢູ່ທີ່ນະຄອນຫລວງ Jakarta ວ່າ ສ່ວນ ໃຫຍ່ແລ້ວແມ່ນບັນດານັກສຶກສາ ຫລືພວກ ແຮງງານທີ່ໄປເຮັດ ວຽກຢູ່ປະເທດດັ່ງກ່າວ ທ່ານກ່າວວ່າ “ພວກເຮົາພ້ອມແລ້ວ ທີ່ຈະນຳເອົາເຂົາເຈົາທັງໝົດກັບຄືນບ້ານ ຫລັງຈາກ ສະຖານທູດຢູ່ທີ່ນັ້ນ ໄດ້ເຮັດເອກກະສາໃຫ້ເຂົາເຈົ້າຮຽບຮ້ອຍແລ້ວ ພວກເຮົາຈະຈັດແຈງ ການເດີນທາງຂອງເຂົາເຈົ້າ ກັບມາອິນໂດເນເຊຍ ” ທ່ານກ່າວເພີ້ມອີກວ່າ ທະຫານມີເຮືອບິນຫລາຍລຳ ຕຽມພ້ອມແລ້ວທີ່ຈະບິນໄປຂົນເອົາ ປະຊາຊົນອິນໂດເນເຊຍ ອິງຕາມກະຊວງຕ່າງປະເທດແລ້ວ ມີຊາວອິນໂດເນເຊຍ ປະມານ 4,159 ຄົນ ພາກັນຢູ່ ກະຈັດກະຈາຍທົ່ວເຢເມນ 2,686 ຄົນເປັນນັກຮຽນ ແລະ 1,488 ຄົນເປັນພວກເຮັດວຽກ ອອກແຮງງານ ສະຖານທູດ ຢູ່ນະຄອນຫລວງ Sana’a ປະຕິບັດງານຢູ່ໃນຂອບເຂດຈຳກັດ ເພື່ອຊ່ວຍ ໃນການດຳເນີນຍົກຍ້າຍ